ລັດຖະບານກີເນຍ ຢືນຢັນ ການແຜ່ລະບາດ ຂອງອີໂບລາຮອບໃໝ່ ຢູ່ໃກ້ກັບຊາຍແດນໄລບີເຣຍ
ລັດຖະບານກີເນຍໄດ້ເຄື່ອນໄຫວ ແຍກກໍລະນີທີ່ໜ້າສົງໄສທັງໝົດ ເພື່ອວ່າພວກເຈົ້າໜ້າທີ່ສາທາລະນະສຸກ  ສາມາດສືບສວນເບິງ ທີ່ມາຂອງໄວຣັສ ແລະປ້ອງກັນການແຜ່ລະບາດ ທີ່ມີ 3 ຄົນເສຍຊີວິດໄປແລ້ວນັ້ນ. 
ລັດຖະບານກີເນຍ ໄດ້ໃຫ້ການຢືນຢັນ ກ່ຽວກັບການແຜ່ລະບາດ ຂອງອີໂບລາ ຄັ້ງໃໝ່ ຢູ່ທີ່ເມືອງເມືອງເຊເຣໂກເຣທາງພາກຕາເວັນອອກສຽງໃຕ້ຂອງປະເທດ ໃກ້ກັບຊາຍ ແດນໄລບີເຣຍ ເມືອງເຊເຣໂກເຣ ໄດ້ ເປັນສູນກາງການລະບາດ ຂອງອີໂບລາໃນປີ 2014 ຢູ່ໃນເຂດພາກຕາເວັນຕົກຂອງທະວີບອາຟຣິກາ ທີ່ ເຮັດໃຫ້ມີຜູ້ເສຍຊີວິດຫຼາຍກວ່າ 11,300 ຄົນ ລັດຖະມົນຕີກະຊວງຖະແຫຼງຂ່າວຂອງກີເນຍ ທ່ານອາມາຣາ ຊອມແປ ກ່າວຕໍ່ ວີໂອເອ ວ່າ ມີ 3 ຄົນແລ້ວເສຍຊີວິດ ຈາກຈຳນວນກໍລະນີທີ່ໄດ້ຮັບການຢືນຢັນ ທັງໝົດ 7 ຄົນ ທ່່ານກ່າວວ່າ ລັດຖະບານກີເນຍໄດ້ເຄື່ອນໄຫວ ເພື່ອແຍກກໍລະນີທີ່ໜ້າສົງໄສ ທັງໝົດ ເພື່ອວ່າພວກເຈົ້າໜ້າທີ່ສາທາລະນະສຸກ ສາມາດສືບສວນເບິງທີ່ມາ ຂອງໄວຣັສ ແລະ ປ້ອງກັນການແຜ່ລະບາດ ທ່ານຊອມແປກ່າວວ່າ ລັດຖະບານໄດ້ສົ່ງພວກນັກສືບສວນໄປເມືອງ ເຊເຣໂກ ເຣ ແລະ ເມືອງກູເອເກ ທີ່ໃກ້ຄຽງນັ້ນ ຊຶ່ງຕິດກັບຊາຍແດນທາງພາກຕາເວັນ ອອກສຽງເໜືອຂອງ ໄລບີເຣຍ ທ່ານກ່າວເພີ້ມອີກວ່າ ລັດຖະບານຍັງໄດ້ຈັດ ຕັ້ງຄະນະກຳມະການປະສານ ງານ ພ້ອມດ້ວຍບັນດາຄູ່ຮ່ວມງານດ້ານເທັກນິກ ຮວມທັງອົງການອະນາໄມໂລກ (WHO) ນໍາດ້ວຍ